Document ID: /roh_data/filtered/fineweb-2-filterrobots_roh.jsonl.gz/34895

La vischnanca da Lantsch ha prolungà il contract da concessiun cun la firma Kieswerk Bovas SA, che vala ussa per ulteriurs 35 onns enfin il 2060. Quai ha decis la radunanza communala mesemna saira.
Quest contract da concessiun reglescha tranter auter la gestiun d'in plaz da rimnar e zavrar sco era l'elavuraziun da material che vegn manà natiers.
Ultra da quai ha la radunanza communala da Lantsch approvà plirs credits d'investiziun da total 1,3 milliuns francs. Tranter auter per construir ina lingia da chanalisaziun e sanar differentas vias.